
I. ВЪВЕДЕНИЕ
Общинската програма за овладяване популацията на безстопанствените кучета на територията на Община Мъглиж, е изготвена в изпълнение на чл. 40, ал. 3 от Закона за защита на животните (ЗЗЖ), в съответствие с изискванията на Глава пета от ЗЗЖ и разпоредбите на Закона за ветеринарномедицинската дейност (ЗВД) по отношение на грижата и хуманното отношение към безстопанствените животни и начините за трайно намаляване на тяхната популация. 
Програмата се основава на принципите, заложени в ЗЗЖ, във връзка с Националната програма за овладяване популацията на безстопанствените кучета на територията на Република България.
II. АНАЛИЗ НА ОБСТАНОВКАТА В НАСЕЛЕНИТЕ МЕСТА
Разработването и прилагането на настоящата програма се налага поради факта, че проблема с безстопанствените кучета в Община Мъглиж е сериозен за нейните жители. Популацията на безстопанствените кучета се формира от скитащи домашни кучета, такива, изоставени от стопаните си, поколения, резултат на неконтролирано развъждане и поколения на некастрирани безстопанствени кучета, които водят до рискове за населението. Безстопанствените кучета създават дискомфорт, провокиран от шума и предизвикват страх сред гражданите. Водят до рискове, създавайки опасност от пренасяне на болести (бяс, ехинококоза, бруцелоза, микроспория, демодекоза и др.), нападения, ухапвания и предизвикване на пътнотранспортни произшествия и замърсяване на околната среда. Друг аспект на проблема с безстопанствените кучета е тяхното недобро физиологично състояние, в резултат на болести, студ, глад и нехуманно отношение към тях.
Кучето достига полова зрялост на 7-8 месечна възраст, ражда два пъти годишно средно по 5 до 8 кученца. Само няколко изгонени домашни кучета са в състояние за кратко време бързо да увеличат броя на безстопанствените кучета. Подобна е ситуацията и с кучетата, които се отглеждат край строителни и селскостопански обекти. 
III. ЦЕЛ НА ПРОГРАМАТА
Програмата има за цел установяване на дългосрочни и ефективни мерки, които да доведат до овладяване на популацията на безстопанствените кучета на територията на Община Мъглиж чрез изпълнението на следните задачи:
· прилагане на механизмите за контрол, предвидени в българското законодателство и намаляване на популацията на безстопанствените кучета;
· контрол върху отглеждането на домашни кучета;
· повишаване информираността на жителите на общината за отговорностите и задълженията при отглеждане на домашни кучета. 
IV.  МЕРКИ ЗА ПОСТИГАНЕ НА ЦЕЛТА НА ПРОГРАМАТА
1. Кастрация, обезпаразитяване, ваксинация срещу бяс, трайна маркировка (за кратко наричани обработка) и връщане по места на социализирани и здрави безстопанствени кучета.

1.1. Обработка на безстопанствените кучета се извършва във ветеринарни клиники съгласно чл. 40 в от ЗЗЖ;
1.2. Обработката се извършва на принципите на масова кастрация по райони и във връзка с молби и сигнали от жителите на общината;
1.3. Залавянето на безстопанствени кучета се извършва съгласно чл. 42, ал. 1 от ЗЗЖ;
1.4. Транспортирането на кучетата се извършва в клетки и съгласно изискванията на чл. 42, ал.2 от ЗЗЖ;
1.5. За върнатите по места кучета, жители и организации за защита на животните могат да заявят желание за поемане на грижите за тях. В тези случаи те се задължават да изпълняват изискванията на чл. 49 и чл. 50 от ЗЗЖ. При липса на заявители за поемане на грижите над съответното безстопанствено куче, същото е под контрола и грижите на общината.
1.6. Съгласно чл. 48 от ЗЗЖ, не се допуска връщането на обработени кучета в дворове на детски ясли и градини, училища, болници и в близост до детски площадки за игра на деца.
2. Евтаназия на неизлечимо болни и доказано агресивни безстопанствени кучета.

2.1. Неизлечимо болни животни се подлагат на евтаназия, съгласно чл. 179, ал. 3, т. 1, 2, 4 от ЗВД и чл. 51 от ЗЗЖ;
2.2. Доказано агресивни кучета се третират съгласно чл. 179, ал. 3, т. 4 от ЗВД и чл. 51 от ЗЗЖ.
3. Регистрация и надзор на безстопанствените кучета.
3.1. Регистрация се извършва от ветиринарните лекари, които обработват  безстопанствени кучета;
3.2. Регистрацията се извършва чрез поддържане на регистър, в който се вписват задължително следните данни на обработените кучета: 

· Идентификационен номер

· Отличителни белези на животното - пол, цвят,

· Възраст, големина;

· Дата и място на залавяне;

· Дата на обработката;

· Дата и място на връщане;

· Отговорно по надзора физическо или юридическо лице;

3.3. Надзор на обработените кучета се извършва съгласно чл. 49 и чл. 50 от ЗЗЖ.

4. Регистрация на домашни кучета


4.1. Регистрацията на домашни кучета се извършва съгласно чл. 174 от ЗВД;

4.2. В общинска администрация се поддържа регистър на домашните кучета. Регистърът е изготвен съгласно от Наредбата за регистрация и стопанисване на  кучетата на територията на Община Мъглиж;

4.3. Таксата за домашни кучета се събира в Общинска администрация Мъглиж;

4.4. Собствениците на кучета с поставен микрочип не заплащат такса за 1-та година от неговото регистриране, съгласно чл. 39 от ЗЗЖ.

5. Популяризиране на ползите от кастрацията на домашни кучета.


5.1. Организират се кампании за разясняване на ползата от кастрацията;
5.2. Съвместна работа с ветеринарните лекари.
V. УЧАСТНИЦИ В ПРОГРАМАТА
1. Общински съвет
1.1. Общински съвет гр. Мъглиж приема Програма за овладяване популацията на безстопанствените кучета на територията на Община Мъглиж;
1.2. Предвижда годишен бюджет за изпълнение на програмата.

2. Кмет
Кметът на Община Мъглиж организира изпълнението на Програмата и сключва договори с ветеринарни специалисти за залавяне, ветеринарномедицинска обработка и регистрация на безстопанствените кучета.
3. Общинска администрация, кметове/кметски наместници на населени места:
3.1. Организира и координира изпълнението на заложените мерки по Програмата, съгласно утвърдение бюджет от Общински съвет гр. Мъглиж;
3.2. Обработва жалби и сигнали на жители и организации, съвместно с ветеринарните лекари;
3.3. Провежда образователни кампании относно отговорностите и задълженията на жителите на Община Мъглиж спрямо техните домашни кучета.
4. Българска агенция по безопасност на храните:
4.1. Извършва системен контрол във връзка с хуманното отношение към животните; 
4.2. Извършва ветеринарномедицински надзор на обработените кучета.
5. Организации за защита на животните:
5.1. Съдействат на общината чрез свои представители за изпълнение на мерките в програмата;
5.2. Участват в съвместни кампании за хуманно отношение към животните.

VI.  СРЕДСТВА, РЕСУРСИ  И ВРЕМЕ ЗА ИЗПЪЛНЕНИЕ НА ПРОГРАМАТА
Източници на финансиране и обезпечаване на Програмата за овладяване популацията на безстопанствените кучета на територията на Община Мъглиж, съгласно чл. 40 б от ЗЗЖ, са следните:
· общински бюджет;

· държавен бюджет;
· дарения от физически и юридически лица;

· финансиране на дейности по Програмата, чрез национални и европейски проекти и програми.
Периодът на действие на настоящата Програма обхваща 2021 г. – 2024 г.
VII. ИЗИСКВАНИЯ ЗА УПРАВЛЕНИЕ И ОЦЕНКА НА ПРОГРАМАТА, ОТЧЕТНОСТ И УВЕДОМЯВАНЕ НА ОБЩНОСТТА
Изпълнението на Програмата за овладяване популацията на безстопанствените кучета на територията на Община Мъглиж и планът за действие се управляват от Кмета на общината.
Оценката за изпълнение на Програмата се извършва на база  прилагане на мерките и постигане на заложените цели и задачи. 
Управлението включва наблюдение на изпълнението на заложение цели и задачи в Програмата, организацията и методите на изпълнение, прилагани за намаляване на популацията на безстопанствените кучета.
Оценката и управлението ще дадат възможност да се анализират постигнатите резултати и да се предприемат коригиращи действия при необходимост.

Кметът на общината, ежегодно до 1 март внася отчет за изпълнението на Програмата до изпълнителни директор на Българската агенция по безопасност на храните, чрез съответната Областна дирекция по безопасност на храните.
Приетата общинска програма и планът по чл. 40, ал. 3 от ЗЗЖ се публикуват на интернет страницата на Община Мъглиж в срок от 14 дни от нейното влизане в сила. При всяко изменение и допълнение, информацията следва да се актуализира.
Отчетите по чл. 40, ал. 4 от ЗЗЖ се публикуват на интернет страницата на Община Мъглиж.
VIII.  ОЧАКВАНИ РЕЗУЛТАТИ ОТ ОСЪЩЕСТВЯВАНЕТО НА ПРОГРАМАТА
· Намаляване на броя на безстопанствените кучета и установяване на траен контрол върху тяхната популация на територията на общината;
· Намаляване на рисковете от разпространението на заболявания, пренасяни от безстопанствените кучета;
· Увеличаване на информираността, отговорността и активността на жителите на общината при отглеждане на домашни кучета.

IX.  МОНИТОРИНГ НА СРЕДАТА ЧРЕЗ ИНДИКАТОРИ ЗА ИЗПЪЛНЕНИЕ
Мониторингът ще бъде осъществяван по следните индикатори за изпълнение;
1.  Брой на безстопанствени кучета, както следва:
· заловени;

· маркирани;

· кастрирани;

· ваксинирани;

· обезпаразитени;

· настанени в приюти;

· върнати по места;
· осиновени;

· втаназирани;

· умрели.

2. Брой на домашни кучета:

· регистрирани;

· кастрираи;

3. Брой извършени проверки, както и:

· подадени сигнали, молби и жалби;

· констатирани нарушения;

· дадени предписания;

· съставени актове за установяване на административни нарушения и наказателни постановления.
X. НОРМАТИВНА БАЗА

· Закон за защита на животните;
· Закон за ветеринарномедицинската дейност;

· Национална програма за овладяване на популацията на безстопанствените кучета на територията на Република България;
· Наредба за регистрация и стопанисване на кучетата на територията на Община Мъглиж;
ХI. ПЛАН ЗА ДЕЙСТВИЕ

КЪМ ПРОГРАМА ЗА ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИТЕ КУЧЕТА НА ТЕРИТОРИЯТА НА ОБЩИНА МЪГЛИЖ 2021 Г. – 2024 Г.
	№
	Действия
	Изпълнители
	Срок
	Източници за финансиране

	Очакван ефект

	1.
	Кастрация, обезпаразитяване, ваксиниране, маркиране и връщане на животните по местата на залавянето им

	1.1
	Организиране на съвместни проекти/ кампании по кастрация, обезпаразитяване, маркиране и пр. на безстопанствени кучета
	ОДБХ;

Община Мъглиж;

Организации за защита на животните (ОЗЖ)
	2021 - 2024 г.
	Общински бюджет;

Дарения;

Проекти
	Масово извършваните мероприятия по кастрация на безстопанствени кучета допринасят за по-бързото и сигурно овладяване на популацията на безстопанствените кучета, а бързото им връщане по местата на залавянето им гарантира недопускането на други, необработени кучета в ареала.


	1.2
	Осигуряване на условия за обработка на безстопанствени кучета
	Община Мъглиж;

Ветеринарни специалисти
	2021 - 2024 г.
	Общински бюджет;

Дарения;

Проекти
	Възможност за обработка на безстопанствени кучета на територията на общината


	1.3
	Информационни кампании
	Община Мъглиж;

Ветеринарни специалисти;

ОЗЖ
	2021 - 2024 г.
	
	Популяризиране действията по проблематиката, предприемани от страна на местната власт и партньорите й по програмата.

Запознаване на населението с полезна информация за нормативните изисквания, информация за болести, пренасяни от животните, начини за предотвратяване разпространението на зарази и пр.


	1.4
	Преброяване на безстопанствените кучета на територията на Община Мъглиж
	Община Мъглиж;

ОЗЖ
	При уведомление от МЗХГ
	Общински бюджет;

Дарения;


	Възможност за точна преценка промяната в популацията на безстопанствените кучета като критерий за успеваемост на мерките по програмата.


	2.
	Регистрация на домашните кучета и контрол върху размножаването им, с цел блокиране на притока от дома към улицата.

	2.1
	Разширяване функционалността на регистъра за административна регистрация на домашни кучета.

	Община Мъглиж
	2021 - 2024 г.
	
	Подобряване обслужването на граждани – собственици на домашни кучета при административната регистрация на животните. Повишаване събираемостта от таксата за притежаване на домашно куче.

	2.2
	Организиране на сигурна система за навременно подаване и получаване на информация за ветеринарна регистрация на домашните кучета

	ОДБХ;

ОЗЖ
	2021 - 2024 г.
	
	Изпълнение на нормативно изискване към ветеринарните лекари за предоставяне на тази информация. Събраната информация би дала ясна картина за реалния брой домашни кучета, отглеждани на територията на Община Мъглиж.

	2.3
	Актуализиране на местната нормативна уредба, съгласно действащото законодателство.

	Общински съвет; Община Мъглиж;
ОДБХ;

ОЗЖ
	При нормативна и фактическа необходимост
	
	Навременно адаптиране на местната нормативна уредба към промените в националното законодателство.

	2.4
	Предписания и санкции за собственици, незаплатили “такса за притежаване на куче” и нарушаващи общинските наредби за притежаване и отглеждане на куче.
	Община Мъглиж
	2021 - 2024 г.
	
	Повишаване гражданската активност и отговорност при спазване на нормативните изисквания към собствениците на домашни кучета

	2.5
	Организиране и провеждане на съвместни проекти/ кампании по кастрация, обезпаразитяване, маркиране на домашни кучета.
	ОДБХ;

Община Мъглиж;
ОЗЖ
	2021 - 2024 г.
	
	Стимулиране собствениците на домашни кучета да ограничат раждаемостта на своите животни и създаване на нежелано потомство.

